***Csanytelek Község Önkormányzata Csanytelek Község Önkormányzata***





***Polgármesterétől J e g y z ő j é t ő l***

***🖂 6647. Csanytelek, Volentér János tér 2.sz.*🕿 63/578-510; fax: 63/578-517;**

**E-mail:** [**csanytelek@csanytelek.hu**](mailto:www.csanytelek@csanytelek.hu)**, honlap:** [**www.csanytelek.hu**](http://www.csanytelek.hu/)

CS/267-3/2021.

**E L Ő T E R J E S Z T É S**

**Csanytelek Község Önkormányzata Képviselő-testülete 2021. augusztusi ülésére**

**Tárgy:** *Csanyteleki Vízi-közművek 2022.-2036. évek közötti időszakra vonatkozó ivóvíz és szennyvíz ágazat gördülő fejlesztési tervének jóváhagyása*

**Tisztelt Képviselő-testület!**

Tájékoztatjuk Önöket arról, hogy az ALFÖLDVÍZ Zrt. (a továbbiakban: szolgáltató) és Csanytelek Község Önkormányzata (a továbbiakban: ellátásért felelős) között meglévő vagyonkezelési, üzemeltetési és szolgáltatási szerződés alapján a szolgáltató kötelezettséget vállalt arra, hogy a hatályos vonatkozó jogszabályoknak megfelelően írásban javaslatot készít az ellátásért felelősnek a vízi-közmű ágazatok (ivóvízellátást, szennyvízkezelést) érintő **gördülő fejlesztési terv** (a továbbiakban: GFT) benyújtása érdekében. Ezen tervet 2021. szeptember 30. napjáig kell benyújtani a Magyar Energetikai és Közmű – Szabályozási Hivatalhoz jóváhagyásra.

Az aktuális GFT 2022.-2036. évek közötti időszakra vonatkozóan tartalmazza az egyes felújítási, pótlási és beruházási munkálatok nevesítését, rövid, - közép és hosszútávú tervezési ciklusos bontásban.

A GFT két részből áll:

1. az ALFÖLDVÍZ Zrt, mint szolgáltató által összeállított felújítási és pótlási tervből és
2. az önkormányzat, mint ellátásért felelős által megadandó beruházási tervből.

Amennyiben az önkormányzat, mint ellátásért felelős a tervezési ciklusban nem tervez vízi-közmű rendszert érintő beruházást, úgy a „nemleges” választ is jelezni kell a tervezet benyújtója felé.

A GFT jóváhagyásáról, vízi-közmű ágazatok szerint, külön-külön kell testületi határozatot hozni.

A szolgáltató által benyújtott felújítási és pótlási *tervben* olyan rendkívüli helyzetből adódó *feladatok és rekonstrukciós munkák szerepelnek, melyek pénzügyi fedezetét,* a szolgáltató által, az ellátásért felelős számára, évente megfizetett *üzemeltetési, bérleti díjak biztosítják.*

Amennyiben az önkormányzat, ellátásért felelősként az érintett tervezési ciklusra beruházási, fejlesztési célkitűzéseket határoz meg, illetve hagy jóvá, úgy annak *pénzügyi fedezetét önkormányzati forrásból, vagy jobb esetben pályázati támogatásból és saját erőből kell biztosítani.*

A jelenlegi helyzetben, a pályázati lehetőségek ismeretében, *a két vízi-közmű ágazatra vonatkozóan új beruházási célokat nem javasoljuk rögzíteni.* Amennyiben a pályázatok lehetősége az új EU-s költségvetési ciklusban megnyitja vízi-közmű rendszerek fejlesztését, úgy a következő években az aktuális GFT beruházási fejezetében ezeket a célokat be tudjuk építeni.

**Tisztelt Képviselő-testület!**

Javasoljuk vízi-közmű ágazatonként az ALFÖLDVÍZ Zrt. mint szolgáltató által előkészített felújítási és pótlási terv jóváhagyását.

A beruházási tervekre vonatkozóan „nemleges” visszajelzés jóváhagyását kezdeményezzük.

Az előterjesztésben rögzítettek és az egyéb dokumentumok (felújítási, pótlási tervek) alapján javasoljuk a csatolt határozati javaslatok változtatás nélküli elfogadását.

C s a n y t e l e k, 2021. augusztus 5.

Tisztelettel:

……………………………………. ………………………………….

Erhard Gyula Kató Pálné

polgármester jegyző

**……./2021. (VIII …) Ökt határozat**

**Tárgy:** *Csanyteleki Vízi-közművek 2022.-2036. évek közötti időszakra vonatkozó szennyvíz ágazat gördülő fejlesztési tervének jóváhagyása*

**Határozati j a v a s l a t**

1. **Csanytelek Község Önkormányzata Képviselő-testülete** jóváhagyja az ALFÖLDVÍZ Regionális Vízi-közmű-szolgáltató Zrt. által javasolt és előkészített **Csanyteleki szennyvíz szolgáltatási ágazat** (vízi-közmű rendszerazonosító kódja: (21-22293-1-001-00-04) **2022.-2036. évek közötti időszakra vonatkozó Gördülő Fejlesztési Terv felújítási és pótlási munkálatok terv részét.**
2. Csanytelek Község Önkormányzata Képviselő-testülete az e határozat 1. pontjában rögzített **vízi-közmű ágazatra vonatkozóan a 2022.-2036. évek közötti időszakra beruházási munkálatokat nem tervez.**
3. A Képviselő-testület felhatalmazza Erhard Gyula polgármester urat, hogy a Gördülő Fejlesztési Terv véleményezésével és benyújtásával összefüggő, az ellátásért felelősre vonatkozó nyilatkozatot és meghatalmazást az önkormányzat nevében és képviseletében aláírja.

Végrehajtásért felelős: Erhard Gyula polgármester

Végrehajtás határideje: 2021. augusztus 30.

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester
* Kató Pálné jegyző és általa
* ALFÖLDVÍZ Zrt. (Békéscsaba, Dobozi út 5. sz.)
* Tóth Józsefné Adó- és Pénzügyi Iroda Vezetője (Helyben)
* Irattár

**……./2021. (VIII …) Ökt határozat**

**Tárgy:** *Csanyteleki Vízi-közművek 2022-2036. évek közötti időszakra vonatkozó ivóvíz ágazat gördülő fejlesztési tervének jóváhagyása*

**Határozati j a v a s l a t**

1.) Csanytelek Község Önkormányzata Képviselő-testülete jóváhagyja az ALFÖLDVÍZ Regionális Vízi-közmű-szolgáltató Zrt. által javasolt és előkészített **Csanyteleki ivóvíz szolgáltatási ágazat** (vízi-közmű rendszerazonosító kódja: (11-22293-1-001-00-13) **2022.-2036. évek közötti időszakra vonatkozó Gördülő Fejlesztési Terv felújítási és pótlási munkálatok terv részét.**

2.) Csanytelek Község Önkormányzata Képviselő-testülete az e határozat 1. pontjában rögzített **vízi-közmű ágazatra vonatkozóan a 2022.-2036. évek közötti időszakra beruházási munkálatokat nem tervez.**

3.) A Képviselő-testület felhatalmazza Erhard Gyula polgármester urat, hogy a Gördülő Fejlesztési Terv véleményezésével és benyújtásával összefüggő, az ellátásért felelősre vonatkozó nyilatkozatot és meghatalmazást az önkormányzat nevében és képviseletében aláírja.

Végrehajtásért felelős: Erhard Gyula polgármester

Végrehajtás határideje: 2021. augusztus 30.

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester
* Kató Pálné jegyző és általa
* ALFÖLDVÍZ Zrt. (Békéscsaba, Dobozi út 5 sz..)
* Tóth Józsefné Adó- és Pénzügyi Iroda Vezetője (Helyben)
* Irattár