# ***Csanytelek Község Önkormányzata Jegyzőjétől***





*6647 Csanytelek, Volentér János tér 2. sz.*

## *🖀: 63/578-512, 06/20/3142365 Email: jegyzo@csanytelek.hu*

CS/1012-3/2021.

**E l ő t e r j e s z t é s**

**Csanytelek Község Önkormányzata Képviselő-testülete 2021. augusztusi ülésére**

**Tárgy:** *fogorvosi körzet alapellátására kötött feladatellátási szerződés módosítása jóváhagyása*

**Tisztelt Képviselő-testület!**

Emlékeztetem Önöket arra, hogy a Képviselő-testület a **Csanytelek 1. sz. fogorvosi körzete feladatellátásával 2018. szeptember 01. napjától Dr. Makai-Kis Szabina fogorvost bízta meg területi ellátási kötelezettséggel.**

A Képviselő-testület határozatával jóváhagyott Feladatellátási szerződésében *heti 21.5 órás rendelési időkeretet* szerepeltetett. A 43/1999. (III. 31.) Korm. rendeletben foglaltak szerint a lakosságszám alapján számított közfinanszírozott rendelési idő 2019. június hónaptól kezdődően heti 21 órára változott, melynek következtében a Feladatellátási szerződést másodízben módosítani kellett.

A feladatellátási szerződés módosításának elmaradása veszélyeztette volna az Mötv. 13. § (1) bekezdés 4. pontja szerinti kötelező önkormányzati egészségügyi alapellátás feladata biztonságát, vele a feladat finanszírozását.

A *heti rendelési idő változtatását* kezdeményezte a fogorvos, *új rendelési idő bevezetésével, ami kedvezően hat a település lakossága körében*.

A rendelési időkeret változását a működési engedélyen is át kell vezettetnie a fogorvosnak ahhoz, hogy a finanszírozási szerződés ekként lehessem módosítani és a NEAK által központi költségvetési forrásból a fogorvosi feladatellátás finanszírozása megvalósulhasson.

Ezen eljárások alapja, az önkormányzat és a fogorvos között létrejött hatályos feladatellátási szerződésben meghatározott feltételek szerinti rendelési időkeret teljesítése, amely az eredeti szerződés 3. módosítását eredményezi.

Az eddigi rendelési idő jelentősen átalakul, hiszen

hétfőn 8-16 óra helyett 13 – 19 órára, kedden 8 – 17 óra helyett 8 – 13 óra, bejön a szerda 13 – 19 óráig, csütörtökön pedig az eddigi 15 – 19 óra helyett 8 – 12,30 óráig tart 2021. szeptember 1. napjától a rendelés. Ennek indoka, hogy a fogorvos más településen végzett feladatellátása megváltozott.

**Tisztelt Képviselő-testület!**

Indítványozom a fent írtak alapján tárgyi előterjesztésben foglaltak szerint a heti 21,5 órás rendelési időkeretet heti 25,5 órában meghatározni 2021. szeptember 01. napjától.

Javaslom a tárgyi előterjesztés Képviselő-testület elé terjesztését és Pénzügyi Ellenőrző, Foglalkoztatási és Településfejlesztési Bizottság tárgyban kialakított véleménye figyelembevételével való elfogadását.

C s a n y t e l e k, 2021. augusztus 02.

Tisztelettel:

………………………………

Kató Pálné jegyző

**…/2021. (VIII. ) Ökt határozat**

**Tárgy:** *fogorvosi körzet alapellátására kötött feladatellátási szerződés módosítása jóváhagyása*

**Határozati j a v a s l a t**

Csanytelek Község Önkormányzata Képviselő-testülete megtárgyalta a tárgyi előterjesztésben foglaltakat, figyelembe vette a Pénzügyi Ellenőrző, Foglalkoztatási és Településfejlesztési Bizottság tárgyban kialakított véleményét és az alábbi döntést hozta.

1. A Képviselő-testület az általa tárgyban Dr. Makai-Kis Szabina fogorvossal a Csanyteleki 1. sz. fogorvosi körzetben területi ellátási kötelezettséggel feladatellátási szerződésben megbízott *heti rendelési idejét 2021. szeptember 01. napjától megváltoztatja* az e határozathoz 1. mellékletként csatolt feladatellátási szerződében foglaltak szerint, módosítva a korábban tárgyban kötött szerződésben foglaltakat.
2. A Képviselő-testület felhatalmazza Erhard Gyula polgármester urat a tárgyi módosított feladatellátási szerződés aláírására és további szükséges intézkedések megtételére.
3. A Képviselő-testület felkéri Kató Pálné jegyzőt a tárgyban szükséges intézkedések megtételére: a módosított feladatellátási szerződés aláírását követően a Csongrád-Csanád Megyei Kormányhivatal Szentesi Járási Népegészségügyi Osztálya, Dr. Makai-Kis Szabina fogorvos és a NEAK számára tárgyi feladatellátási szerződés módosításának elektronikus úton történő megküldésére.

Végrehajtás határideje: azonnal, 2021. augusztus 31.

Végrehajtásért felelős: Erhard Gyula polgármester a módosított feladat ellátási szerződés aláírásáért

Kató Pálné jegyző az aláírt feladatellátási szerződés illetékes hatóságokhoz való megküldéséért

Beszámolás határideje: végrehajtást követő soros testületi ülésen

Határozatról értesítést kap:

* Csanytelek Község Önkormányzata Képviselő-testülete Tagjai (Helyben)
* Erhard Gyula polgármester
* Dr. Makai-Kis Szabina fogorvos
* Kató Pálné jegyző és általa
* Csongrád-Csanád Megyei Kormányhivatal Szentesi Járási Népegészségügyi Osztálya (Szentes)
* Nemzeti Egészségbiztosítási Alapkezelő (Szeged)
* Tóth Józsefné Adó- és Pénzügyi Iroda Vezetője
* Irattár