**Feladatellátási szerződés**

**3. m ó d o s í t á s a**

amely létrejött alulírott helyen és időben

egyrészről: **Csanytelek Község Önkormányzata Képviselő-testülete** (6647. Csanytelek, Volentér János tér 2. sz.) képviseli: **Erhard Gyula polgármester** (a továbbiakban: Megbízó),

másrészről: **Dr. Makai-Kis Szabina vállalkozó, okleveles fogorvos doktor** (szül. helye: Csongrád, ideje: 1992. június 15. anyja neve: Kurucz Erika Szilvia, Csanytelek, Árpád u. 35. sz. alatti lakos) által a Csanytelek, Radnóti M. u. 2. sz. alatti rendelőben területi ellátási kötelezettséggel 2018. szeptember 01. napjától a **Csanyteleki 1. fogorvosi körzetben alapellátással megbízott** (a továbbiakban: Feladatellátót)-(a továbbiakban: Megbízó és Megbízott együtt: Szerződő felek) között.

Előzmények: a Szerződő felek a Képviselő-testület 60/2018. (VII. 23.) Ökt határozatával jóváhagyott feladatellátási szerződésben rögzített feltételek mellett megegyeztek abban, hogy a Feladatellátó 2018. szeptember 01. napjától határozatlan időre ellátja Csanytelek község 1. sz. fogorvosi körzetébe sorolt lakosság fogorvosi alapellátását, az iskolai fogorvosi feladatokat, területi ellátási kötelezettséggel. E tevékenység végzésére az illetékes eljáró hatóságtól működési engedélyt kapott, melynek alapján jogosultságot szerzett állami finanszírozásra. A feladatellátási szerződés 3. pontjában szabályozták a Szerződő felek a fogorvos rendelési idejét heti 21.5 órában.

A Nemzeti Egészségbiztosítási Alapkezelő Ellátási és Koordinációs Főosztálya Finanszírozási és Ártámogatási Osztálya 2019. május 14. napján kelt levelében tájékoztatta Dr. Makai-Kis Szabina fogorvos doktort arról, hogy a 43/1999. (III. 31.) Korm. rendeletben foglaltak szerint a lakosságszám alapján számított közfinanszírozott rendelési idő 2019. június hónaptól kezdődően heti 21 órára változott.

A Feladatellátó a *rendelési idő 0,5 órával való csökkenését keddi napokon vállalta,* általa tett nyilatkozata szerint, de. 8 órától du. 17,00 óráig. Ezen változást át kellett vezettetni a Feladatellátó fogorvos működési engedélyén és arra alapozott finanszírozási szerződésén is, amelynek alapja, a tárgyi feladatellátási szerződés és annak előzményben leírtak szerinti, 2019. június 01. napjával hatályba lépett módosítása szerint. Időközben a Megbízott más településen való fogorvosi tevékenysége megváltozott, ezért lehetővé vált településünkön magasabb óraszámban való fogorvosi ellátás biztosítása, amely közösségi érdeken alapul, ezért döntöttek a Szerződő felek a tárgyi feladatellátási szerződés 3. módosításáról az alábbiak szerint.

1. A Szerződő felek megállapodnak abban, hogy a közöttük előzményben írtak szerint létrejött *feladatellátási szerződés 3.) pontját, az előzményben foglalt okok miatt 2021. szeptember 01. napjától* az alábbiak szerint módosítják:

„3.) Feladatellátó a fogászati alapellátási és az iskolafogászati tevékenységét a Csanytelek, Radnóti M. u. 2. sz. alatti fogorvosi rendelőben a Csongrád-Csanád Megyei Kormányhivatal Szentesi Járási Népegészségügyi Osztálya által praxisjog alapján kiadott jogerős működési engedélyében jóváhagyott, **2021. 09. 01.** napjától hatályos **rendelési időben**, az ott lévő eszközökkel, felszerelésekkel látja el személyesen a saját kockázata és felelősségbiztosítása terhére, heti 21,5 órában, az alábbiak szerint.

Rendelési idő:

hétfő: 13 óráról 19 óráig,

kedd: 8 órától 13 óráig,

szerda: 13 órától 19 óráig,

csütörtök: 8 órától 12,30 óráig”.

1. A Szerződő felek rögzítik, hogy a közöttük létrejött feladatellátási szerződés 3. pontja kivételével, annak többi pontja változtatás nélkül hatályban marad.
2. A Szerződő felek a feladatellátási szerződés 3. módosítását, mint akaratukkal mindenben megegyezőt, saját kezűleg aláírásukkal hitelesítik, mivel az helyesen tartalmazza akaratukat.
3. E szerződés 2 eredeti példányban, 1 oldalban készült, melynek 1. példánya a Feladatellátót, a 2. példánya a Megbízót illeti.

C s a n y t e l e k, 2021. augusztus 19.

……………………………………. ………………………………………

Erhard Gyula polgármester Megbízó Dr. Makai-Kis Szabina Feladatellátó